Paġna Isem taż-żona ta' estrazzjoni/numru ta' referenza Tip ta' mineral Kobor tar-riżervi ġeoloġiċi Żona katastali (IČUTJ — numru ta' identifikazzjoni) Distrett/kodiċi tad-distrett Stat tas-sit ta' produzzjoni Depożiti estratti sal-1996. L-estrazzjoni tad-depożiti ma reġgħetx bdiet minn dak iż-żmien. Koordinati tal-vertiċi taż-żona ta' estrazzjoni Špačince: Il-koordinati ġeografiċi huma fi gradi deċimali u s-sistema ġeodetika hija WGS-84. Tip ta' awtorizzazzjoni — id-dritt ta' estrazzjoni ta' depożitu esklużiv u tat-trattament tal-minerali estratti (l-entità proponenti tista' teżerċita dan id-dritt biss wara li tinħareġ awtorizzazzjoni legalment vinkolanti għall-attività ta' estrazzjoni mill-Uffiċċju Minerarju Distrettwali). Persuna ġuridika jew fiżika li tissottometti proposta għat-trasferiment taż-żona ta' estrazzjoni trid tipprovdi evidenza ta' awtorizzazzjoni tal-estrazzjoni valida jew awtorizzazzjoni simili maħruġa minn Stat li huwa parti mill-Ftehim dwar iż-Żona Ekonomika Ewropea, li tkopri l-attivitajiet li se jitwettqu fiż-żona ta' estrazzjoni li hija s-suġġett tal-proposta, u għandha tinkludi proposta għall-ġestjoni tal-iskart u rapport dwar l-attivitajiet ta' estrazzjoni sa dik id-data. Wieħed jista' jara l-mapep li juru l-konfini taż-żona tal-estrazzjoni u tista' tinkiseb kopja tal-ftehim dwar id-deżinjazzjoni taż-żona ta' depożitu protetta u dwar id-deżinjazzjoni ta' din iż-żona ta' estrazzjoni mill-Uffiċċju Minerarju Distrettwali ta' Bratislava, Mierová 19, 821 05, Bratislava, is-Slovakkja. Se jkun hemm bord li jevalwa l-proposti għat-trasferiment taż-żona ta' estrazzjoni fir-rigward tal-konformità tagħhom mar-rekwiżiti stabbiliti fil-kundizzjonijiet għall-parteċipazzjoni fil-proċedura tal-għażla, il-metodu propost għall-estrazzjoni tad-depożitu esklużiv u l-għażla tas-siti ta' rimi ta' skart, irmied, baċiri għat-tisfija u siti oħrajn ta' ħżin ta' skart, ir-riżoluzzjoni tal-kunflitti ta' interess u l-konformità mar-rekwiżiti għall-kontenut tal-proposti għat-trasferiment taż-żona ta' estrazzjoni. Kull kriterju għandu l-istess piż. Jekk proposta tiġi aċċettata, fi żmien xahrejn mis-sottomissjoni ta' applikazzjoni eleġibbli għall-awtorizzazzjoni ta' operazzjonijiet ta' estrazzjoni. Il-proposti għat-trasferiment taż-żona ta' estrazzjoni jistgħu jitwasslu personalment jew bil-posta lill-Uffiċċju Minerarju Distrettwali, Mierová 19, 821 05 Bratislava, is-Slovakkja f'envelop issiġillat immarkat "Návrh do výberového konania" (Proposta għall-proċedura ta' selezzjoni) bl-isem tal-entità li qed tissottometti l-proposta indikat b'mod ċar. Il-proposta għandha tkun akkumpanjata minn dikjarazzjoni li l-entità proponenti taqbel mal-kundizzjonijiet stipulati f'dan l-avviż. Id-data tal-proposta għandha tkun id-data tat-twassil tagħha personalment jew id-data li fiha l-proposta ntbagħtet. L-awtorità kompetenti għall-ħruġ ta' awtorizzazzjonijiet għall-estrazzjoni tad-depożitu f'din iż-żona ta' estrazzjoni hija l-Uffiċċju Minerarju Distrettwali ta' Bratislava. Il-kriterji, l-kundizzjonijiet u r-rekwiżiti speċifikati fl-Artikolu 5(1) u (2) u l-Artikolu 6(2) tad-Direttiva huma stabbiliti fl-Att Nru 51/1988 tal-Kunsill Nazzjonali Slovakk dwar l-attivitajiet minerarji, l-isplussivi u l-Amministrazzjoni Minerarja tal-Istat, kif emendat. Għal aktar informazzjoni jekk jogħġbok ċempel 00421 2 5341 7306 jew ibgħat email lil: obuba@obuba.sk. Is-sezzjoni tal-blokka G16c hija ddelimitata biċ-ċrieki l-kbar bejn il-pari vertiċi A-B, B-C, C-D, D-E, E-F, F-G, G-H, H-I u A-I. Il-vertiċi huma ddefiniti kif ġej: Il-vertiċi msemmija hawn fuq huma ddefiniti bil-koordinati ġeografiċi tagħhom, ikkalkulati skont is-sistema ETRS89. Is-sezzjoni tal-blokka M1b hija ddelimitata biċ-ċrieki l-kbar bejn il-pari vertiċi A-B, B-C, C-D, D-E, E-F, F-G, G-H, H-I, I-J, J-K, K-L, L-M, M-N u A-N. Il-vertiċi huma ddefiniti kif ġej: Il-vertiċi msemmija hawn fuq huma ddefiniti bil-koordinati ġeografiċi tagħhom, ikkalkulati skont is-sistema ETRS89. Il-Ministru għall-Affarijiet Ekonomiċi u l-Politika Klimatika huwa l-awtorità kompetenti għall-għoti tal-awtorizzazzjonijiet. Il-kriterji, il-kundizzjonijiet u r-rekwiżiti msemmija fl-Artikoli 5(1) u (2) u 6(2) tad-Direttiva msemmija hawn fuq huma stipulati fl-Att dwar il-Minjieri (il-Bullettin tal-Atti u d-Digrieti 2002, Nru 542). L-applikazzjonijiet li jaslu wara l-iskadenza ta' dan il-perjodu mhux se jiġu kkunsidrati. Id-deċiżjoni dwar l-applikazzjonijiet se tittieħed, fil-prinċipju, sa mhux aktar tard minn 12-il xahar wara l-iskadenza ta' dan il-perjodu. Aktar informazzjoni tista' tinkiseb billi wieħed iċempel lis-Sinjura E. Aygün fuq in-numru tat-telefown li ġej: +31 611223780. Din in-notifika tikkonċerna l-impriżi li ġejjin: Univar Inc. ("Univar", l-Istati Uniti tal-Amerika), Nexeo Solutions Inc. ("Nexeo", l-Istati Uniti tal-Amerika). Univar takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' Nexeo kollha kemm hi. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Klassi 1.6. Frott, ħaxix u ċereali, friski jew ipproċessati Varjetà tat-tip "Charentais", bettieħ bil-qoxra lixxa jew minsuġa, lewn aħdar, griż, bil-qoxra tagħti fl-isfar, bil-ġewwieni oranġjo, u b'piż minimu ta' 450 g. Sħiħ, bnin, dehra friska, sod, nadif, ta' kwalità tajba, il-frott miġbur bil-pedunkulu tiegħu jrid ikollu tul tal-pedunkulu iqsar minn 2 cm. L-indiċi refrattometriku huwa tal-inqas 11 °Brix. Il-"Melon du Quercy" jinbiegħ sħiħ jew ippakkjat. Għal kull ippakkjar, il-piż tal-ikbar bettieħa ma jistax jaqbeż iktar minn 30 % tal-piż tal-iżgħar bettieħa. Il-kontenut ta' kull pakkett irid ikun omoġenju, u għandu jkun fih bettieħ li jidhru fl-istess stadju ta' żvilupp u ta' maturità u jidhru tal-istess lewn. Il-kultivazzjoni, l-approvazzjoni u t-tqassim tal-"Melon du Quercy" isiru fiż-żona ġeografika tal-IĠP. L-istadji ta' approvazzjoni u ta' tqassim jitwettqu fiż-żona ġeografika għaliex dawn il-passi huma fundamentali għall-għażla tajba tal-bettieħ li jista' jibbenefika mill-IĠP; dawn jitwettqu minn operaturi mħarrġa biex jiġġudikaw il-maturità ottimali tal-bettieħ permezz tal-lewn tal-qoxra u l-kontenut taz-zokkor imkejjel bir-refrattometrija. L-ippakkjar u t-twaħħil tal-istickers individwali jsiru ġewwa ż-żona ġeografika tal-IĠP. L-ippakkjar isir fl-istess ħin mal-approvazzjoni, it-tqassim u t-twaħħil tal-istickers individwali tal-"Melon du Quercy", sabiex jitnaqqas in-numru ta' manipulazzjonijiet li jistgħu jaffettwaw il-kwalità tal-bettieħ. Dawn l-operazzjonijiet jitwettqu malajr ħafna biex ikunu jistgħu jitqiegħdu fis-suq fi żmien sitt ijiem mill-ħsad. Barra minn hekk, it-traċċabbiltà hija żgurata minn identifikazzjoni individwali tal-bettieħ u tal-ippakkjar identifikati tal-"Melon du Quercy" kif ukoll miż-żamma tal-kontabbiltà tal-istokk speċifiku. Kull ippakkjar irid ikollu l-isem tal-Indikazzjoni Ġeografika Protetta "Melon du Quercy", bid-daqs tal-ittri tiegħu almenu daqs nofs dak tal-akbar ittri li jidhru fuq l-ippakkjar. Barra minn hekk, kull bettieħa tiġi identifikata permezz tat-twaħħil ta' sticker li fuqha jkun hemm l-isem tal-Indikazzjoni Ġeografika Protetta "Melon du Quercy", bid-daqs tal-ittri tagħha almenu daqs nofs dak tal-akbar ittri li jidhru fuq it-tikketta, għajr dawk li jinsabu ġewwa s-simbolu IĠP tal-Unjoni Ewropea. Iż-żona ġeografika tal-IĠP "Melon du Quercy" tikkonsisti minn: Iż-żona ġeografika hija kkaratterizata mill-klima tagħha b'bidliet fil-flussi oċeaniċi (friski u umdi) u minn flussi Mediterranji (sħan u nixfin), li jġibu magħhom varjazzjonijiet kbar fit-temperatura. Din il-klima moderata hija adattata għat-tkabbir tal-bettieħ. L-art hija taflija bil-ġir. L-għamla ta' din il-ħamrija hija partikolarment adattata għat-tkabbir tal-bettieħ. Il-"Melon du Quercy" huwa prodott ġej minn varjetajiet ta' bettieħ tat-tip "Charentais", bil-qoxra lixxa jew minsuġa u b'tinji bejn wieħed u ieħor enfasizzati. Għandu l-laħma fl-oranġjo, immerrqa, soda u li fl-istess ħin tinħall. L-għażla tal-varjetajiet skont il-kriterji agronomiċi u aromatiċi (palat, togħma, ...) marbuta mal-ħamrija taflija bil-ġir, mat-tip ta' klima u mal-kriterji tal-ħsad (maturità ottimali) huma fatturi determinanti li jippermettu li jinkiseb frott li jesprimi l-potenzjal kollu tiegħu: togħma zokkrija (minimu ta' 11 °Brix), irwejjaħ u togħmiet żviluppati, aromi intensi u partikolari. Il-kundizzjonijiet tal-ħamrija u tal-klima taż-żona ġeografika jagħtu sehemhom biex jinkiseb frott aromatiku. Minn naħa, il-ħamrija taflija bil-ġir bi struttura ekwilibrata u vventilata sew tippermetti tkabbir regolari tal-pjanti u ekwilibriju minerali ottimali għall-frott. Min-naħa l-oħra, il-klima speċifika ta' Quercy għandha influwenza fuq il-fażi inizjali tal-formazzjoni tal-frotta, u b'hekk jiġi ottimizzat l-għadd ta' frott kull pied. B'hekk kull frotta tiġi alimentata aħjar. Fl-istess ħin, il-flussi primarjament Mediterranji (sħan u nixfin), l-iktar matul is-sajf, jgħinu fil-maturazzjoni tal-frott. Il-kwalità tal-"Melon du Quercy" tiddependi wkoll fuq l-għarfien espert tradizzjonali tal-operaturi tal-produzzjoni tal-"Melon du Quercy", u dan huwa dovut b'mod partikolari għall-għażla ta' varjetajiet speċifikament adattati għaż-żona tal-produzzjoni, għall-ħsad fi stadju ta' maturazzjoni ottimali u għal skedi taż-żmien ottimali għat-tħejjija tal-bettieħ wara l-ħsad. (it-tieni subparagrafu tal-Artikolu 6(1) ta' dan ir-Regolament) Klassi 1.6. Frott, ħaxix u ċereali, friski jew ipproċessati Il-"Lammefjordskartofler" jew il-patata tal-Lammefjord hija kkaratterizzata mill-fatt li l-qoxra tagħha hija fina u ħafna aktar lixxa u tleqq minn dik ta' patata mkabbra bnadi oħra. L-irquqija tal-qoxra tal-"Lammefjordskartofler" tiddistingwiha minn patata oħra għall-konsum peress li tista' tittiekel bil-qoxra b'kollox. Dan ifisser ukoll li laħamha jżomm il-kulur pallidu tiegħu waqt li tinħażen, filwaqt li l-wiċċ tal-patata għall-konsum imkabbra f'tipi ta' ħamrija oħra jiskura b'mod gradwali u laħamha jsir dejjem aktar fl-isfar. Il-qoxra tal-"Lammefjordskartofler" tikseb din il-karatteristika speċifika mit-tip tassew distintiv ta' ħamrija fil-Lammefjord, u dan iżommha milli ssirilha ħsara meta l-patata tikber u tinħasad. Il-"Lammefjordskartofler" hija patata matura, jiġifieri mhijiex patata bikrija. Tinħasad biss madwar il-bidu ta' Lulju, diment li l-patata tkun immaturat kompletament fil-ħamrija. Il-"Lammefjordskartofler" tinħasel. Tibqa' tajba għat-tisjir matul l-istaġun kollu. Il-"Lammefjordskartofler" għandha tikkonforma mal-istandards tal-kwalità għall-patata għall-konsum tal-Klassi 1, skont l-Anness 13 tal-Ordni Nru 450 tas-16 ta' Mejju 2011 dwar il-produzzjoni eċċ. tal-patata, jew skont ir-rekwiżiti stabbiliti fl-istandard tan-NU/KEE għall-patata għall-konsum (FFV-52). Madankollu, mhux aktar minn 5 % tal-wiċċ tal-"Lammefjordskartofler" jista' jitgħatta bi skabbja komuni, skabbja forma ta' trab, skabbja forma ta' xibka jew qxur iswed. Mhux aktar minn 8 % (perċentwal tal-piż) tat-tuberi f'lott ta' "Lammefjordskartofler" jistgħu juru dawn id-difetti. Iċ-ċirkonferenza tal-patata li tinsab f'pakkett wieħed tista' tvarja fid-daqs b'mhux iktar minn 15-il mm, sabiex il-konsumaturi jingħataw prodott ta' dimensjonijiet uniformi. L-istadji kollha tal-produzzjoni, mit-tħawwil tal-"Lammefjordskartofler" sat-tqassim tagħha, iseħħu fiż-żona ddefinita. Il-kultivazzjoni tal-IĠP "Lammefjordskartofler" għandha ssir f'konformità mal-istandard GLOBALG.A.P. (Global Partnership for Good Agricultural Practices - Is-Sħubija Globali għal Prattiki Agrikoli Tajba). l-"Lammefjordskartofler" għandha tiġi kkultivata mingħajr ma jintuża ħama. Il-"Lammefjordskartofler" ma tibdiex qabel il-bidu ta' Lulju, sabiex ikun żgurat li tkun immaturat biżżejjed u għalhekk tkun tajba biex tinħażen. Fejn possibbli, il-patata tinħasad sa nofs Ottubru minħabba l-waqgħa fit-temperatura. Il-"Lammefjordskartofler" tinħażen f'kaxex żgħar tal-injam, flok titħalla maħlula f'kontenituri jew sajlos. Tinħażen f'temperatura li ma tkunx ogħla minn 5 °C, u tissaħħan qabel ma tiġi ppakkjata. Dan inaqqas kemm jista' jkun ir-riskju ta' ħsara għall-patata. Sabiex jiġu ssodisfati r-rekwiżiti speċifiċi dwar l-iskabbja komuni, l-iskabbja forma ta' trab, l-iskabbja forma ta' xibka u l-qxur iswed, it-tqassim tal-"Lammefjordskartofler" jitlob għarfien espert u attenzjoni partikolari. Dan it-tqassim għalhekk isir mill-impriżi tal-ippakkjar approvati tal-Lammefjord. L-impriżi li jippakkjaw il-patata tal-Lammefjord huma soġġetti wkoll għall-istandard GLOBALG.A.P. Il-"Lammefjordskartofler" tista' tkun ippreżentata lill-konsumaturi finali f'pakketti li jiżnu sa 15-il kg. L-ippakkjar kollu, kemm jekk f'forma ppakkjata minn qabel jew miftuħa, għandu jkollu tikketta bl-informazzjoni li ġejja: Identifikazzjoni: "Lammefjordskartofler" L-isem u l-indirizz taċ-ċentru tal-ippakkjar; Patata għall-konsum; Id-daqs, kif indikat fl-Ispeċifikazzjoni tal-Prodott; Il-varjetà. Ir-reġjun tal-Lammefjord huwa magħmul minn erba' żoni reklamati ta' firxa ta' baħar f'Odsherred, f'Zealand (id-Danimarka): il-parti reklamata tal-Lammefjord, li hija fiżikament delimitata mir-Ringkanal u d-diga ta' Audebo; Svinninge Vejle, li hija delimitata min-Nofsinhar, mill-Punent u mit-Tramuntanta mir-Ringkanal, u mil-Lvant mil-linja ferrovjarja ta' Svinninge-Hørve; il-fjord ta' Sidinge, li huwa delimitat mid-diga ta' Sidinge u minn kanal tad-dranaġġ; Klintsø, li hija delimitata minn kanali tad-dranaġġ. Il-prodott jitkabbar f'qiegħ il-baħar reklamat tal-Lammefjord bis-saff ta' ħama tiegħu. L-ewwel żona li ġiet skulata fir-reġjun tal-Lammefjord kienet il-fjord ta' Sidinge (il-proċess beda fl-1841). Warajha ġiet skulata Svinninge Vejle, u r-reklamazzjoni tal-ikbar żona, il-Lammefjord, bdiet fl-1873. Klintsø kienet l-aħħar żona li ġiet skulata. Is-saff inferjuri ta' ħama huwa magħmul mit-tafal u l-lom jew mit-tafal u mill-ħama msaħħaħ bir-ramel. Is-saff tal-wiċċ jikkonsisti minn saff ta' ħama fonda diversi metri magħmula minn materji veġetali u tal-annimali. Partijiet kbar tal-Lammefjord huma prattikament ħielsa mill-ġebel, iżda l-għadd kbir ta' qxur tal-arzelli u tal-gajdri jagħti lill-ħamrija kontenut għoli naturali ta' kalċju. Il-Lammefjord għandu klima ideali għall-kultivazzjoni tal-patata: xtiewi moderati, sjuf friski, u xita stabbli matul is-sena kollha. Filwaqt li Odsherred ikollha relattivament ftit xita, il-kanali tad-drenaġġ fiż-żona ta' madwar il-Lammefjord jippermettu irrigazzjoni effettiva. B'dan il-mod, il-produtturi f'dan ir-reġjun ikunu jistgħu sa ċertu punt jistabbilixxu huma stess kemm ikun qed jiġi pprovdut ilma lill-patata tagħhom. Peress li b'mod ġenerali x-xita naturali mhix biżżejjed, il-produtturi jistgħu huma stess jottimizzaw il-kundizzjonijiet tat-tkabbir – bil-kontra ta' partijiet oħra tal-pajjiż fejn ix-xita eċċessiva tista' tolqot b'mod avvers il-ħsad tal-patata. Il-patata mir-reġjun tal-Lammefjord hija differenti minn dik li tikber f'żoni oħra minħabba li żżomm il-wiċċ pallidu karatteristiku tagħha anki matul il-ħażna. Iżżomm il-kulur tagħha għax ir-ramel fil-ħamrija jkun ġie llustrat u jkun aktar lixx u ttondjat minn ħamrija oħra tal-istess tip, u dan ifisser li l-patata ma tkunx imxaqqa meta tinħasad. Għalhekk, il-patata li ġejja mir-reġjun tal-Lammefjord tista' tinżamm fi mħażen li jkessħu, u tista' tiġi ttrattata matul is-sena kollha bla ma wiċċha jitlef il-kulur. Il-wiċċ imxaqqaq tal-patata jiskura matul il-ħażna. Bil-kontra ta' patata għall-konsum matura oħra, il-"Lammefjordskartofler" tista' tittiekel bil-qoxra b'kollox. Il-kwalità unika tal-"Lammefjordskartofler" hija marbuta mal-kundizzjonijiet tat-tkabbir ipprovduti minn dak li qabel kien qiegħ il-fjord. Il-kundizzjonijiet speċjali tal-ħamrija jippermettu trattament ġentili tal-patata, li b'konsegwenza jkollha l-wiċċ lixx karatteristiku tagħha. Il-frak tar-ramel ittondjat fil-ħamrija ramlija jipprevjeni li l-wiċċ tal-patata jixxaqqaq meta tinħasad, u dan ifisser li l-wiċċ jibqa' lixx meta tinħażen. Il-patata li jkollha wiċċ lixx hija inqas suxxettibbli għall-iskabbja minn dik li tikber f'ħamrija b'kontenut akbar ta' partikuli tal-ġebel u tar-ramel, li jistgħu jkunu l-kawża li l-patata tixxaqqaq meta din tikber u tinħasad. Għalhekk il-"Lammefjordskartofler" hija adattata sew għall-ħażna. L-isem "Lammefjordskartoffel" huwa magħruf madwar id-Danimarka. Diversi ħwienet tal-merċa jbiegħu din il-patata fi ppakkjar li fuqu tidher il-kelma "Lammefjordskartofler". It-trakkijiet li jittrasportaw kuljum il-patata tal-Lammefjord lejn l-imħażen tal-ikel tal-belt kapitali u ta' Jutland huma mmarkati b'logos kbar tal-"Lammefjordskartofler", u jikkontribwixxu għaż-żieda fir-reputazzjoni tar-reġjun tal-Lammefjord. Il-"Lammefjordskartofler" hija waħda mir-raġunijiet għala l-pubbliku ġenerali jassoċja l-Lammefjord ma' ħaxix ta' kwalità għolja, u b'mod partikolari mal-patata. L-enċiklopedija kbira Daniża (Den store danske Encyklopædi) tiddeskrivi l-Lammefjord kif ġej: "Il-qiegħ skulat tal-fjord huwa fertili ħafna: jipproduċi ċereali, żrieragħ u ħxejjex. Il-Lammefjord huwa rinomat għall-karrotti u l-patata tiegħu; sal-1980 kien magħruf ħafna għall-basal tal-fjuri u għall-ispraġ". Il-Lammefjord huwa spiss identifikat f'rapporti tal-media Daniża u barranija minħabba s-suċċess li gawdew f'dawn l-aħħar snin ir-ristoranti Daniżi b'menus ibbażati fuq ingredjenti Skandinavi. (it-tieni subparagrafu tal-Artikolu 6(1) ta' dan ir-Regolament) Klassi 1.5. Żjut u xaħmijiet (butir, marġerina, żejt, eċċ.) Mil-lat organolettiku, huma żjut li għandhom togħma ta' frott taż-żebbuġ aħdar, frott misjur ieħor, lewż, banana u ħaxix aħdar f'intensitajiet li jvarjaw minn moderat sa għoli. Min-naħa l-oħra, l-attributi li jkunu morri u jaħarqu jirriżultaw f'intensitajiet li jvarjaw minn ħafif sa medju u jeżistu f'armonija perfetta b'togħmiet kemxejn ħelwin. Iż-żjut protetti mid-Denominazzjoni tal-Oriġini "Antequera" għandhom ikunu neċessarjament żjut taż-żebbuġa straverġni li jkollhom l-ispeċifikazzjonijiet li ġejjin: Il-varjetà Hojiblanca hija l-varjetà prinċipali, l-iktar waħda abbondanti, peress li tieħu iktar minn 90 % tal-wiċċ totali tas-siġar taż-żebbuġ fiż-żona. Il-bqija huma kkunsidrati bħala varjetajiet sekondarji, u huma mqassma fiż-żona bħala minoranza. Il-varjetajiet li ġejjin huma kkunsidrati indiġeni, b'oriġini lokali: Hojiblanca u Gordal de Archidona. Iż-żebbuġ użat biex isir il-prodott għandu jiġi minn imsaġar taż-żebbuġ irreġistrati li jinsabu fiż-żona tal-produzzjoni, u għandu jkun tal-varjetajiet approvati. Iż-żejt għandu jkun miksub mill-imtieħen irreġistrati, li jinsabu fiż-żona tal-produzzjoni, u li jissodisfaw il-kundizzjonijiet stabbiliti. Il-fażijiet tal-produzzjoni għandhom ikunu: it-tindif, il-ħasil u l-użin taż-żebbuġ; it-tħin; is-separazzjoni tal-fażijiet solidi u likwidi permezz ta' ċentrifugazzjoni kontinwa; is-separazzjoni tal-fażijiet likwidi permezz ta' ċentrifugazzjoni kontinwa; id-dekantazzjoni u l-ħżin. L-ibbottiljar għandu jsir f'kontenituri tal-ħġieġ skur, tal-plastik skur, tal-metall miksi b'materjal adattat għal mal-ikel jew taċ-ċeramika adattata għal mal-ikel, f'konformità mar-regolamentazzjoni fis-seħħ, sabiex il-proprjetajiet fiżikokimiċi u organolettiċi taż-żejt jiġu ppreżervati għal perjodu ta' żmien itwal, u sabiex ma jibdlux il-kwalità tal-kontenut billi ma jħallux id-dawl jgħaddi, inkella d-dawl jaċċellera l-proċess ta' ossidazzjoni taż-żejt. Fir-rigward tal-użu tal-logo tad-Denominazzjoni, it-tikketti kummerċjali ta' kull ditta reġistrata għandhom jiġu ssorveljati mill-Kunsill Regolatorju. Għandhom jidhru fuqhom b'mod obbligatorju: "Denominación de Origen Protegida Antequera" jew is-simbolu tad-Denominazzjoni ta' Oriġini, u s-simbolu tal-Unjoni. Kwalunkwe tip ta' ppakkjar li jinħareġ fih iż-żejt protett għall-konsum għandu jkollu siġill ta' garanzija, tikketti jew tikketti sekondarji, numerati u maħruġa mill-Kunsill Regolatorju, jew sorveljati minn dan tal-aħħar rigward l-użu tal-logo tad-Denominazzjoni. Dawn it-tikketti sekondarji għandhom jitpoġġew esklussivament fl-impjant tal-ippakkjar irreġistrat, u dejjem b'mod li ma jippermettix li jintużaw mill-ġdid. Iż-żona tal-produzzjoni hija magħmula mit-territorji li jinsabu fil-muniċipalitajiet li ġejjin fil-provinċja ta' Málaga: Alameda, Almargen, Antequera, Archidona, Campillos, Cañete La Real, Cuevas Bajas, Cuevas de San Marcos, Fuente de Piedra, Humilladero, Mollina, Sierra de Yeguas, Teba, Villanueva de Algaidas, Villanueva del Rosario, Villanueva del Trabuco u Villanueva de Tapia, u fil-provinċja ta' Córdoba, it-territorju muniċipali ta' Palenciana. Iż-żona ta' produzzjoni taqa' taħt ir-reġjun naturali tal-Ħofra ta' Antequera ("la Depresión de Antequera") li tinsab fit-tarf tal-Punent tal-ħofor intrabetiċi ta' Andalusija. Mit-Tramuntana tmiss mal-provinċji ta' Córdoba u Sivilja, mill-Punent mal-provinċji ta' Sivilja u Cádiz, u mill-Lvant ma' Granada. Il-konfini tan-Nofsinhar huma fformati minn grupp ta' firxiet ta' muntanji Subbéticas li jisseparawha mill-Muntanji ta' Málaga: il-Hoyas tal-wied ta' Guadalhorce u r-reġjun ta' Serranía de Ronda, reġjuni li huma kollha parti mill-provinċja ta' Málaga. Iż-żona ġeografika għandha karatteristiċi ġeomorfoloġiċi u klimatiċi partikolari. Ir-reġjun ikopri żona fil-baxx ta' topografija ħafifa (altitudni ta' 400-600 m), imdawra b'serje ta' sistemi muntanjużi li jinsabu fit-Tramuntana (Sierras Subbéticas) u fin-Nofsinhar (Sistema Penibético), li jipprovdu kundizzjonijiet mikroklimatiċi u tal-ħamrija partikolari għall-kultivazzjoni taż-żebbuġ. L-imsaġar taż-żebbuġ jinsabu f'altitudnijiet li jvarjaw bejn l-450 u s-600 metri, fuq ħamrija ta' fond medju u kalkarja ħafna (20-70 % ta' karbonati). Min-naħa l-oħra, minħabba li l-ilma taż-żonatal-madwar jinżel fid-depressjoni ta' Antequera, sitwazzjoni li wasslet għal livelli differenti ta' terrazzi ta' xmajjar, il-ħamrija għandha kwantità kbira ta' depożiti terzjarji, li jinkludu tafal aħmar Mijo-plijoċeniku, li jipprovdi livelli għolja ta' potassju lill-masġar taż-żebbuġ u livell għoli ta' żamma tal-umdità. Dan kollu jiffavorixxu l-kundizzjonijiet ta' veġetazzjoni tal-masġar taż-żebbuġ, peress li aktar minn 90 % tal-wiċċ ta' dan ir-raba' mhuwiex irrigat. Ir-reġjun ta' Antequera għandu klima Mediterranja moderata-sħuna, kemxejn kontinentalizzata minħabba li jinsab fid-depressjonijiet intrabetiċi ta' Andalusija. Din is-sitwazzjoni tikkawża kuntrasti kbar fit-temperatura bejn is-sjuf u x-xtiewi, u bejn il-lejl u l-jum. It-temperaturi medji tax-xahar l-aktar kiesaħ (Jannar jew Diċembru) ivarjaw bejn 6 °C u 9 °C. Ix-xhur l-aktar sħan huma Lulju u Awwissu, b'temperaturi medji li jvarjaw minn 22 °C sa 27 °C. Iż-żejt għandu kompożizzjoni ta' aċidi grassi bbilanċjata tajjeb. Għandu livelli għoljin ta' aċidu olejku (bejn 78 u 81 %), livelli medji ta' aċidu linolejku (bejn 5 u 8 %), ir-relazzjoni bejn l-aċidi grassi monoinsaturati u saturati huwa għoli (bejn 11 u 15), u għandu proporzjon moderat bejn l-aċidi grassi olejċi u linolejċi (15 u 12), li jiddetermina li jkunu żjut ħfief fil-ħalq. Huma żjut moderatament stabbli grazzi għall-konċentrazzjonijiet għolja ta' tokoferols tagħhom. Dan għalhekk jiddetermina li ż-żjut ta' Antequera jkun fihom ħafna vitamina E. Għandu jiġi nnutat, f'dak li jirrigwarda l-frazzjoni mhux saponifikabbli taż-żjut ta' Antequera, li din fiha livell għoli ta' metilsteroli, peress li taqbeż 30 mg għal kull 100 g ta' żejt. It-tolleranza għall-ħamrija kalkarja taż-żona ġeografika tal-varjetà lokali Hojiblanca, bir-rekwiżit tas-siġra għall-estrazzjoni ta' kalċju mill-ħamrija, flimkien mal-klima Mediterranja kontinentalizzata tar-reġjun naturali tad-depressjoni ta' Antequera, bi xtiewi kesħin u nixfin, ippermettew li ż-żebbuġ tal-varjetà lokali Hojiblanca, miġbur mill-imsaġar taż-żebbuġ f'din iż-żona fix-xhur ta' temperaturi baxxi, mil-lat organolettiku jwassal għal żjut b'togħma tal-frott taż-żebbuġ aħdar b'medjan ugwali jew ikbar minn 4, attributi pożittivi ta' frott misjur ieħor, lewż, banana u ħaxix aħdar, u attributi li huma morri u ma jaħarqux ta' intensitajiet ħfief sa medji; u mil-lat fiżikokimiku, iwassal għal aċidità baxxa (taħt 0,3), indiċi tal-perossidi inqas minn 10, u assorbenza tal-ultravjola inqas minn 0,15. Barra minn hekk, it-temperaturi baxxi matul l-istaġun tax-xitwa, tipiċi taż-żona ġeografika, idewmu l-perjodu ta' maturazzjoni tal-varjetà lokali Hojiblanca. Dan iwassal għal bidla tal-profili aċidużi taż-żjut, filwaqt li jiżdiedu l-livelli tal-aċidu olejku (bejn 78 u 81 %), għad-detriment tal-aċidi grassi saturati u mhux saturati. (it-tieni subparagrafu tal-Artikolu 6(1) ta' dan ir-Regolament) It-test sħiħ tal-Ispeċifikazzjoni tal-Prodott huwa disponibbli fl-indirizz li ġej: http://www.juntadeandalucia.es/organismos/agriculturapescaydesarrollorural/areas/industrias-agroalimentarias/calidad-promocion/paginas/denominaciones-calidad-aceite-oliva.html, b'ħolqa għall-Ispeċifikazzjoni tal-Prodott li tinsab taħt l-isem tad-denominazzjoni ta' kwalità. L-applikazzjoni għall-approvazzjoni ta' din l-emenda minuri hija ppubblikata fil-bażi tad-data DOOR tal-Kummissjoni. Klassi 1.2. Prodotti tal-laħam (imsajra, immellħa, affumikati, eċċ.) Il-"Cotechino Modena" għandu forma ċilindrika, huwa msajjar, u fil-mument tar-rilaxx għall-konsum, jippreżenta l-karatteristiċi organolettiċi, kimiċi u fiżikokimiċi li ġejjin: Il-"Cotechino Modena" huwa magħmul minn taħlita ta' laħmijiet tal-majjal miksuba mill-muskoli mtarrżin, xaħam tal-majjal, ġilda, melħ, bżar sħiħ u/jew mitħun. Jistgħu jintużaw ukoll l-ingredjenti li ġejjin: inbid, ilma skont prattika industrijali tajba, aromi naturali, ħwawar u pjanti aromatiċi, zokkor u/jew destrożju u/jew fruttożju, nitrit tas-sodju u/jew tal-potassju f'dożi massima ta' 140 parti għal kull miljun, aċidu askorbiku u l-melħ tas-sodju tiegħu. Mhumiex permessi aromi ta' affumikazzjoni. It-taħlita miksuba tiddaħħal ġo tkebbib naturali jew artifiċjali. Il-produzzjoni tal-"Cotechino Modena" tinkludi l-passi li ġejjin: it-tħejjija tal-materja prima, l-ikkapuljar, it-tħin, il-mili, imbagħad it-tnixxif, għall-prodotti li jiġu kkummerċjalizzati friski, jew inkella jista' jsir tisjir minn qabel, u trattament bis-sħana adegwat għall-prodotti li jiġu kkummerċjalizzati msajrin. Il-"Cotechino Modena" jiġi kkummerċjalizzat sħiħ. Il-prodotti friski jiġu kkummerċjalizzati sfużi jew ippakkjati; il-prodotti msajrin jiġu kkummerċjalizzati f'pakketti ermetiċi xierqa. L-operati ta' ppakkjar għandhom isiru esklussivament fiż-żona tal-produzzjoni ddefinita fil-punt 4. L-isem tal-Indikazzjoni Ġeografika Protetta "Cotechino Modena" għandu jidher fuq it-tikketta f'ittri ċari u li ma jitħassrux, għandu jintgħaraf b'mod ċar minn kull kliem ieħor fuq it-tikketta, u għandu jidher eżatt warajh il-kliem "Indikazzjoni Ġeografika Protetta" u/jew it-taqsira "IĠP". Ma tista' tiżdied ebda deskrizzjoni li ma tkunx espressament prevista. L-użu ta' indikazzjonijiet li jagħmlu referenza għal ismijiet, ismijiet ta' negozji jew ditti privati huwa awtorizzat, dejjem jekk ma jkollhomx għan ta' ftaħir u ma jkunux intenzjonati li jqarrqu bil-konsumatur. Il-"Cotechino Modena" jinkiseb fiż-żona tal-produzzjoni tradizzjonali, ġeografikament iddefinita mit-territorju kollu tal-provinċji Taljani li ġejjin: Modena, Ferrara, Ravenna, Rimini, Forlì-Cesena, Bologna, Reggio Emilia, Parma, Piacenza, Cremona, Lodi, Pavia, Milano, Monza-Brianza, Varese, Como, Lecco, Bergamo, Brescia, Mantova, Verona u Rovigo. Ir-reputazzjoni tal-"Cotechino Modena" titnissel mill-oriġini ġeografika tal-postijiet fejn tradizzjonalment jiġi prodott. Huwa missier iz-Zampone (zalzett ieħor simili), u missier kull prodott tas-salumerija li jinkludi l-ġilda, li joriġinaw minn Modena u mbagħad bdew jiġu prodotti f'reġjuni oħra tat-Tramuntana tal-Italja, fejn l-għarfien espert tal-manifattura ta' dawn il-prodotti ta' majjal pur baqa' jintiret u jinxtered. Il-"codeghin" ilu magħruf fil-Padania minn żminijiet id-Dukat ta' Milan. Il-bżulija u l-ħiliet tekniċi li ngħaddew minn ġidd għal ġidd skont it-tradizzjoni huma element essenzjali ta' dan il-prodott. Il-karatteristiċi tiegħu għadhom sal-lum jiddependu minn fatturi ambjentali u umani. (it-tieni subparagrafu tal-Artikolu 6(1) ta' dan ir-Regolament) It-test sħiħ tal-Ispeċifikazzjoni tal-Prodott jinsab fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 L-applikazzjoni għall-approvazzjoni ta' din l-emenda minuri hija ppubblikata fil-bażi tad-data DOOR tal-Kummissjoni. Klassi 1.2. Prodotti tal-laħam (imsajra, immellħa, affumikati, eċċ.) L-isem "Zampone Modena" huwa riżervat għall-prodott tas-salumerija msajjar li, fil-mument tar-rilaxx għall-konsum, jippreżenta l-karatteristiċi organolettiċi, kimiċi u fiżikokimiċi li ġejjin: Karatteristiċi kimiċi u fiżikokimiċi tal-mili: Iz-"Zampone Modena" huwa magħmul minn taħlita ta' laħmijiet tal-majjal miksuba mill-muskoli mtarrżin, xaħam tal-majjal, ġilda, melħ, bżar sħiħ u/jew mitħun. Jistgħu jintużaw ukoll l-ingredjenti li ġejjin: inbid, ilma skont prattika industrijali tajba, aromi naturali, ħwawar u pjanti aromatiċi, zokkor u/jew destrożju u/jew fruttożju, nitrit tas-sodju u/jew tal-potassju f'dożi massima ta' 140 parti għal kull miljun, aċidu askorbiku u l-melħ tas-sodju tiegħu. Mhumiex permessi aromi ta' affumikazzjoni. It-taħlita miksuba tiddaħħal ġo tkebbib naturali magħmul mill-kisi tal-ġilda tas-sieq ta' quddiem tal-ħanżir, inkluż is-swaba' distali. Dan it-tkebbib jintrabat fuq nett. Il-produzzjoni taz-"Zampone Modena" tinkludi l-passi li ġejjin: it-tħejjija tal-materja prima, l-ikkapuljar, it-tħin, il-mili, imbagħad it-tnixxif, għall-prodotti li jiġu kkummerċjalizzati friski, jew inkella jista' jsir tisjir minn qabel, u trattament bis-sħana adegwat għall-prodotti li jiġu kkummerċjalizzati msajrin. Iz-"Zampone Modena" jiġi kkummerċjalizzat sħiħ. Il-prodotti friski jiġu kkummerċjalizzati sfużi jew ippakkjati; il-prodotti msajrin jiġu kkummerċjalizzati f'pakketti ermetiċi xierqa. L-operati ta' ppakkjar għandhom isiru esklussivament fiż-żona tal-produzzjoni ddefinita fil-punt 4. L-isem tal-Indikazzjoni Ġeografika Protetta "Zampone Modena" għandu jidher fuq it-tikketta f'ittri ċari u li ma jitħassrux, għandu jintgħaraf b'mod ċar minn kull kliem ieħor fuq it-tikketta, u għandu jidher eżatt warajh il-kliem "Indikazzjoni Ġeografika Protetta" u/jew it-taqsira "IĠP". Ma tista' tiżdied ebda deskrizzjoni li ma tkunx espressament prevista. L-użu ta' indikazzjonijiet li jagħmlu referenza għal ismijiet, ismijiet ta' negozji jew ditti privati huwa awtorizzat, dejjem jekk ma jkollhomx għan ta' ftaħir u ma jkunux intenzjonati li jqarrqu bil-konsumatur. Iz-"Zampone Modena" jinkiseb fiż-żona tal-produzzjoni tradizzjonali, ġeografikament iddefinita mit-territorju kollu tal-provinċji Taljani li ġejjin: Modena, Ferrara, Ravenna, Rimini, Forlì-Cesena, Bologna, Reggio Emilia, Parma, Piacenza, Cremona, Lodi, Pavia, Milano, Monza-Brianza, Varese, Como, Lecco, Bergamo, Brescia, Mantova, Verona u Rovigo. Ir-reputazzjoni taz-"Zampone Modena" titnissel mill-oriġini ġeografika tal-postijiet fejn tradizzjonalment jiġi prodott. Iz-"Zampone Modena" joriġina minn Modena, u mbagħad beda jiġi prodotti f'reġjuni oħra tat-Tramuntana tal-Italja, fejn l-għarfien espert fil-manifattura ta' dawn il-prodotti tas-salumerija tal-majjal pur baqa' jintiret u jinxtered. L-oriġini storika taz-"Zampone Modena" tmur lura għall-bidu tas-seklu 16. Il-bżulija u l-ħiliet tekniċi li ngħaddew minn ġidd għal ġidd skont it-tradizzjoni huma element essenzjali ta' dan il-prodott. Il-karatteristiċi tiegħu għadhom sal-lum jiddependu minn fatturi ambjentali u umani. Hemm għadd ta' tifkiriet letterarji li jikkonfermaw il-fama taz-"Zampone Modena". Il-kwalitajiet tal-prodott b'Indikazzjoni Ġeografika jiddependu minn fatturi naturali u umani tat-territorju tal-produzzjoni. Il-kundizzjonijiet ambjentali taż-żona ddefinita jistgħu jintrabtu mal-klima tipika tat-Tramuntana u taċ-ċentru tal-Italja. Ir-rabta importanti mat-territorju tradizzjonali tal-produzzjoni hija rrappreżentata mill-kapaċità teknika tal-produtturi, billi l-ħaddiema speċjalizzaw ruħhom tul is-snin biex baqgħu jgħaddu l-metodi ta' produzzjoni minn ġenerazzjoni għall-oħra b'rispett sħiħ lejn it-tradizzjoni. It-tradizzjonijiet u l-karatteristiċi ambjentali kollha għandhom rabta mill-qrib mal-evoluzzjoni soċjoekonomika li tikkaratterizza ż-żona tal-produzzjoni, li min-naħa tagħha wasslet għal karatteristiċi li impossibbli jiġu imitati. (it-tieni subparagrafu tal-Artikolu 6(1) ta' dan ir-Regolament) It-test sħiħ tal-Ispeċifikazzjoni tal-Prodott jinsab fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 Klassi 2.5. Għaġin Il-"Culurgionis d'Ogliastra" huwa prodott ta' għaġin frisk f'forma ta' sorra b'għamla ta' werqa li tingħalaq bl-idejn u b'mili magħmul minn taħlita ta' patata (laqx frisk jew imnixxef), ġobon, xaħmijiet veġetali u/jew tal-annimali, ħxejjex aromatiċi u ħwawar. Il-mod kif is-sorra tkun magħluqa jagħtiha lemħa ta' sbula tal-qamħ stilizzata. Meta jkun rilaxxat għall-konsum, il-"Culurgionis d'Ogliastra" jkollu l-karatteristiċi fiżiċi, kimiċi u organolettiċi li ġejjin: Forma: il-prodott lest jidher qisu sorra b'forma ta' werqa b'għeluq tipiku fuq in-naħa l-konvessa li jfakkar fi sbula tal-qamħ; Il-piż ta' Culurgionis d'Ogliastra waħda: ivarja minn minimu ta' 20 g sa massimu ta' 33 g; Il-proporzjon skont il-piż tal-għaġin u l-mili: ivarja minn minimu ta' 0,5 sa massimu ta' 2,0; In-numru ta' qarsiet li jagħlqu l-għaġin fuq il-mili: ≥ 10. Total ta' proteini: bejn 5,0 u 16,0 % Xaħmijiet: bejn 5 u 15 % Karboidrati: bejn 20 u 40 % Konsistenza: ratba, b'mili omoġenju; Kulur: tal-għaġin: abjad safrani; tal-mili: isfar aktar qawwi b'possibbiltà ta' strixxi ħodor minħabba n-nagħniegħ u/jew il-ħabaq li fih; Togħma: aċiduża u aromatika, li tvarja fl-intensità fil-palat skont it-taħlita ta' ġobnijiet li fih, li tiġi kkumpensata xi ftit mill-ħlewwa tal-patata; tħalli togħma ta' ħwawar. Riħa: intensa minħabba s-smid u d-dqiq u l-preżenza ta' ħxejjex aromatiċi jew ħwawar (nagħniegħ, ħabaq, tewm, basal). Il-"Culurgionis d'Ogliastra" jiġi mħejji f'żewġ fażijiet distinti: il-preparazzjoni tal-għaġin u l-preparazzjoni tal-mili. Jintużaw dawn l-ingredjenti li ġejjin: Smid tal-qamħ durum u dqiq tal-qamħ komuni: fi proporzjonijiet li jvarjaw minn 15 % sa 70 % tal-perċentwal totali skont il-piż tal-għaġin. Is-smid li jintuża ma għandux ikollu kontenut ta' proteini ta' inqas minn 11,5 %; Lardu: minn 0,5 % sa 6,0 % jew, alternattivament, butir jew żejt taż-żebbuġa straverġni, minn 3,0 % sa 7,0 % tal-piż tal-għaġin; Melħ: kemm ikun meħtieġ; Ilma: kemm ikun meħtieġ. Patata: minn 60 % sa 80 % jew, alternattivament, minn 15 % sa 45 % laqx tal-patata tal-piż tal-mili; Xaħmijiet tal-annimali (xaħam ta' dam u/jew lardu) u/jew żejt taż-żebbuġa straverġni fi proporzjonijiet li jvarjaw bejn 4 % sa 10 % tal-piż tat-total ta' xaħmijiet; Ilma: kemm ikun meħtieġ; Jistgħu jintużaw dawn l-ingredjenti li ġejjin: nagħniegħ u/jew tewm u/jew ħabaq u/jew basal. Il-"Culurgionis d'Ogliastra" jiġi ppreparat f'diversi stadji: it-tħejjija tal-għaġin, it-tħejjija tal-mili u l-għeluq tal-għaġin mimli bid-disinn distintiv tal-isbula tal-qamħ. Il-passi kollha meħtieġa għall-produzzjoni tal-"Culurgionis d'Ogliastra" jridu jsiru fiż-żona ġeografika tal-produzzjoni. Il-prodott "Culurgionis d'Ogliastra" jista' jinħareġ għall-konsum f'pakketti b'konformità mal-leġiżlazzjoni applikabbli, jew inkella jista' jinbiegħ sfuż. Il-prodott "Culurgionis d'Ogliastra" jista' jiġi ppakkjat meta jkun għadu frisk jew f'atmosfera modifikata jew iffriżat. Il-"Culurgionis d'Ogliastra" sfuż jista' jinbiegħ biss f'qagħda friska. L-ippakkjar għandu jkollu l-logo tal-prodott tal-"Culurgionis d'Ogliastra", riprodott hawn taħt, bħala garanzija tal-oriġini u tal-identifikazzjoni tal-prodott. It-tikketta tal-imballaġġ għandu jkollha, b'mod obbligatorju u stampati b'mod ċar u li jinqraw, mhux biss l-informazzjoni meħtieġa bil-liġi, iżda wkoll: l-isem "CULURGIONIS D'OGLIASTRA", segwit mill-ittri IĠP miktubin b'tipa grassa u sewda, u s-simbolu tal-Unjoni Ewropea; l-isem, l-isem tan-negozju, l-indirizz tal-produttur. Huwa permess l-użu ta' ismijiet, ismijiet kummerċjali jew ditti privati, sakemm dawn ma jkollhomx għan ta' tifħir u ma jqarrqux bil-konsumatur; il-kliem "bil-patata" jew inkella "bil-laqx tal-patata" skont l-ingredjenti li ntużaw fil-mili. L-Indikazzjoni Ġeografika Protetta "CULURGIONIS D'OGLIASTRA" għandha tidher fuq it-tikketta b'karattri ċari li ma jitħassrux li huma akbar mill-kliem l-ieħor li jidher fuq it-tikketta, b'kulur li jikkuntrasta biżżejjed fir-rigward tal-kulur tat-tikketta; din l-Indikazzjoni għandha tkun b'tali mod li tista' tingħaraf b'mod ċar mill-bqija tal-kliem, li jista' jidher b'tipa ta' nofs id-daqs tal-ittri użati għall-IĠP. Il-prodott jista' jinħareġ għall-konsum sfuż sakemm jitqiegħed f'kontenituri jew reċipjenti speċifiċi li jkollhom tikketta li tidher sew u li tkun fiha l-istess informazzjoni bħall-ippakkjar. Iż-żona tal-produzzjoni għall-"Culurgionis d'Ogliastra" tikkonsisti fit-territorju ta' Ogliastra, li jinkludi l-muniċipalitajiet li ġejjin: ARZANA, BARI SARDO, BAUNEI, CARDEDU, ELINI, GAIRO, GIRASOLE, ILBONO, JERZU, LANUSEI, LOCERI, LOTZORAI, OSINI, PERDASDEFOGU, SEUI, TALANA, TERTENIA, TORTOLI', TRIEI, ULASSAI, URZULEI, USSASSAI, u VILLAGRANDE STRISAILI. Minħabba t-tradizzjoni stabbilita tal-muniċipalitajiet ġirien ta' Ogliastra tal-produzzjoni tal-"Culurgionis d'Ogliastra", iż-żona tal- produzzjoni ġiet estiża wkoll għal ESTERZILI, SADALI u ESCALAPLANO fil-provinċja ta' Cagliari. Il-"Culurgionis d'Ogliastra", f'forma ta' soror mimlija u bl-għeluq karatteristiku tagħhom li jixbah ħafna l-isbula tal-qamħ, huma l-aktar għaġin magħruf f'Sardenja, u l-produzzjoni tagħhom tmur lura sa żmien il-qedem. Il-"Culurgionis d'Ogliastra" oriġinarjament kien platt tal-bdiewa, tip ta' ikel bażiku għall-foqra li rriżulta mit-tradizzjonijiet prevalenti tal-biedja u tat-trobbija tan-nagħaġ; għalhekk il-mili kien ivarja skont l-ingredjenti disponibbli fiż-żona. Peress li huwa faċli li tkabbarha, il-patata kienet bla dubju sors ta' ikel li kien faċilment disponibbli għal kulħadd. Varjetà ta' ingredjenti kienu jiġu miżjuda biex iżewqu t-togħma: ġobon mielaħ, xaħmijiet tal-annimali u/jew veġetali, u f'xi każijiet tewm u/jew ħabaq u/jew nagħniegħ u/jew basal u diversi ġobnijiet oħra, inkluż, fix-xhur tas-sajf, il-ġobon casu axedu. Skont tradizzjoni twila li tmur lura għexieren ta' snin, dawn l-ingredjenti jintużaw f'taħlita unika bħala l-mili għall-"Culurgionis d'Ogliastra". L-aspett li l-aktar jorbot il-prodott mat-territorju huwa l-mod ta' għeluq maqrus li jixbah l-isbula tal-qamħ. Dan il-mod partikolari li bih tingħalaq l-għaġina joriġina minn din iż-żona ta' Sardenja, u tradizzjonalment dejjem kien u għadu jsir biss bl-idejn. Dan il-metodu partikolari li bih tingħalaq l-għaġina jeħtieġ il-preċiżjoni, u ħeffa u ħila konsiderevoli; ir-riżultat ifakkar f'linja ta' ħjata jew rakkmu peress li l-għaġin, biex il-mili fil-prodott jiġi ssiġillat, jingħalaq b'mod alternat, l-ewwel fuq ix-xellug u mbagħad fuq il-lemin, tradizzjonalment u esklussivament minn idejn ta' nisa tas-sengħa. Hemm bosta festivals rurali, fieri u avvenimenti li jseħħu fil-muniċipalitajiet fiż-żona ta' produzzjoni biex jiċċelebraw dan il-prodott. Eżempji ta' dawn jinkludu diversi fieri organizzati matul l-aktar xhur ta' attività turistika, jiġifieri s-Sagra di Tortolì f'Lulju, is-Sagra di Barisardo f'Awwissu, is-Sagra di Sadali f'Ġunju u f'Lulju u s-Sagra di Loceri f'Settembru. Hemm ukoll bosta referenzi għall-"Culurgionis d'Ogliastra" fi gwidi, kotba tar-riċetti u pubblikazzjonijiet li huma xhieda tar-reputazzjoni ta' dan l-isem u tat-tradizzjoni tal-produzzjoni tiegħu fiż-żona ġeografika. Ara pereżempju: (it-tieni subparagrafu tal-Artikolu 6(1) ta' dan ir-Regolament) It-test sħiħ tal-Ispeċifikazzjoni tal-Prodott jinsab fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi żżur direttament il-paġna ewlenija tal-Ministeru tal-Politika tal-Agrikoltura, tal-Ikel u tal-Forestrija (www.politicheagricole.it) u tagħfas fuq "Qualità" (fin-naħa ta' fuq fil-lemin tal-iskrin), "Prodotti DOP IGP" (fin-naħa ta' fuq fil-lemin tal-iskrin), u wara fuq "Prodotti DOP IGP STG" (fil-ġenb, fuq in-naħa tax-xellug tal-iskrin) u fl-aħħar tagħfas fuq "Disciplinari di Produzione all'esame dell'UE". L-applikazzjoni għall-approvazzjoni ta' din l-emenda minuri hija ppubblikata fil-bażi tad-data DOOR tal-Kummissjoni. Klassi 1.6. Frott, ħaxix u ċereali, friski jew ipproċessati Zokk: qasir, massimu ta' 6 cm, u mlaħħam sew, li minnu jikber il-weraq. Togħma: friska u tqarmeċ. Pjanta: il-prodott fis-serra jippreżenta struttura aktar kumpatta bil-basla kemxejn aktar miftuħa milli meta jitkabbar fil-beraħ. Karatteristiċi essenzjali: zokk ħafif; konsistenza ratba, minħabba n-nuqqas ta' fibrożità, u fl-istess ħin iebsa, anki wara bejn 10 sigħat u 12-il siegħa mill-ħsad, b'nuqqas ta' linjifikazzjoni; tqarmiċ, minħabba l-weraq żgħir, frisk u sod; togħma perċettibbli, li jeskludi l-bżonn li jiżdied il-melħ għat-taħwir. Il-passi tat-tkabbir, il-ħsad, il-preparazzjoni u l-ħasil iridu jsiru fiż-żona ġeografika tal-produzzjoni. Il-ħassa li titqiegħed għall-konsum bit-tikketta tal-IĠP "Insalata di Lusia" trid tiġi ppakkjata f'kontenituri tal-plastik, tal-injam, tal-kartun, tal-ġablow u materjali oħra xierqa għall-ippakkjar tal-ikel. Il-kontenut ta' kull ippakkjar irid ikun omoġenju, u għandu jkun fih biss ħass tal-istess varjetà, oriġini, tip, kategorija u daqs. Il-parti li tidher tal-kontenut tal-ippakkjar trid tkun rappreżentattiva tal-kontenut kollu. Importanti li l-ippakkjar aħħari jseħħ fuq il-post minħabba li l-fażijiet tal-ħsad, il-preparazzjoni, il-ħasil u l-ippakkjar għandhom isiru mingħajr dewmien bejniethom, sabiex jiġi evitat id-deterjorament tal-karatteristiċi fiżiċi u organolettiċi tal-prodott. Fil-fatt, l-"Insalata di Lusia" titlef il-karatteristiċi tal-weraq sod u jqarmeċ jekk tgħaddi minn manipulazzjoni żejda u trasport fit-tul. Wara l-operati ta' ppakkjar deskritti hawn fuq, l-"Insalata di Lusia" IĠP tista' tkun intiża għat-tħejjija bħala prodott tal-"IV Gamma". Din mhux bilfors trid issir fiż-żona tal-produzzjoni. Il-parti ta' fuq tal-ippakkjar li jkollu fih il-prodott għandha tkun protetta minn film trasparenti magħmul minn materjal adattat għall-ikel, fejn jidher eskussivament il-logo tal-IĠP "Insalata di Lusia", b'mod li jippermetti li l-prodott jidher u li jieħu n-nifs b'mod naturali. Fuq il-kontenituri, il-logo tal-IĠP għandu jkun viżibbli, b'daqs mhux iżgħar minn dak ta' kitba oħra li jkun hemm fuq l-istess ippakkjar. Dan il-logo huwa ffurmat mill-ittri "i" (b'tikka ovali fuqha) u "L". Il-ġnub ta' ġewwa tal-ittri huma ta' forma konkava u jiffurmaw bordura ellittika li f'nofsha hemm disinn stilizzat tat-torri medjevali ta' Lusia. Il-partijiet ta' barra u ta' fuq tal-logo huma mdawra b'bordura esterna li fuq barra tagħha, fil-parti ta' fuq lejn in-nofs, hemm it-taqsira "I.G.P.". F'qiegħ il-logo, fi ħdan il-bordura, tidher il-kitba "INSALATA di LUSIA". It-tikketta bil-logo tal-IĠP "Insalata di Lusia", li tkun diġà mwaħħla mal-kontenituri, ma tkunx tista' terġa' tintuża. L-ippakkjar tal-prodotti tal-"IV Gamma" jrid juri l-informazzjoni prevista għall-kontenituri. Iż-żona tal-produzzjoni tinkludi l-muniċipalitajiet imniżżla hawn taħt, li huma parti mill-provinċji ta' Rovigo u Padova: Il-provinċja ta' Padova: Barbona, Vescovana u Sant'Urbano. It-togħma partikolari tal-ħassa "Insalata di Lusia" titnissel mill-fatt li m'hemmx bżonn li wieħed iżidilha l-melħ, peress li titkabbar f'art mimlija mluħ minerali. Fil-fatt, il-ħamrija taż-żona tal-IĠP għandha saff fuqani magħmul minn ramel li nġarr mill-bosta għargħar li seħħ fil-perjodi pre-Rumani u fil-Medju Evu bikri mill-ħamla ta' ċerti tributarji tax-xmara Tartaro li faru, u fil-perjodi medjevali u modern mit-tifwir tal-Adige. L-aħħar darba li l-Adige far bil-kbir kien fi tmiem is-seklu 19, u l-għaram enormi li nħolqu minn dak l-għargħar twittew bis-saħħa ta' ħidma fit-tul li damet sejra sal-1960. Huwa fuq dan ir-ramel, omoġenizzat bis-saħħa ta' seklu ta' veġetazzjoni spontanja, li titħawwel il-ħassa "Insalata di Lusia", li hija aktar rikka minn oħrajn fil-potassju u fil-kalċju. L-ilma tal-pjan, mitmugħ mill-Adige, li jgħaddi ftit 'l isfel mill-artijiet ikkoltivati u esklussivament imtarrġa f'din iż-żona, u l-kanali tat-tisqija li qatt ma jkunu nixfin, jippermettu umidità kostanti tal-art, filwaqt li jillimitaw is-saqi fil-perjodu eżatt wara t-trapjantar. Dan ifisser inqas tnixxija mill-weraq, u b'hekk inqas telf tan-nutrijenti li fihom u inqas ħtieġa ta' trattament bil-fungiċidi. L-ilma tal-pjan jinsab biss f'fond ta' metru, u jibqa' kostanti bis-saħħa ta' sistema ta' kanali artifiċjali. Dawn il-fatturi flimkien jippermettu li jitnaqqsu l-operazzjonijiet tat-tisqija, u b'hekk ukoll it-tixrid tat-taħsir, u jħallu bla mittiefsa t-togħma friska u t-tqarmiċ tipiċi tal-"Insalata di Lusia", li jagħżluha mill-ħass prodott f'żoni oħra. Id-disponibbiltà tal-ilma ggarantita mix-xmara Adige, l-għoli tal-ilma tal-pjan, u l-konsistenza tal-ħamrija jippermettu li l-ħassa titkabbar anki fis-sajf (Lulju u Awwissu), b'riżultati mill-aħjar li jiggarantixxu l-preżenza fis-suq għal 10 sa 11-il xahar fis-sena. Fil-fatt, l-art ħafifa u medja b'konsistenza raffa, li hija tipika tal-inħawi max-xtut tax-xmara Adige, u l-livell tajjeb ta' permeabbiltà li jippermetti l-iskular tal-ilma tax-xita, jippermettu li l-fażijiet tal-proċess tal-produzzjoni jseħħu b'mod ottimali fi kwalunkwe kundizzjoni klimatika jew meteoroloġika. Minbarra dan, anki l-esperjenza miksuba tul ħamsin sena ta' tkabbir tal-ħass, u l-għarfien espert tal-produtturi, ippermettew l-irfinar tat-tekniki tal-produzzjoni, u pperfezzjonaw is-sinerġiji li ġejjin mill-bilanċ xieraq bejn il-fatturi klimatiċi u agronomiċi. (it-tieni subparagrafu tal-Artikolu 6(1) ta' dan ir-Regolament) It-test ikkonsolidat tal-Ispeċifikazzjoni tal-Prodott jinsab fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi żżur direttament il-paġna ewlenija tal-Ministeru tal-Politika Agrikola, Alimentari u Forestali (www.politicheagricole.it) u tagħfas fuq "Qualità" (fuq, fin-naħa tal-lemin), imbagħad fuq "Prodotti DOP IGP STG" (fin-naħa tax-xellug) u fl-aħħar fuq "Disciplinari di Produzione all'esame dell'UE".